cyanic-selkie/wikianc huggingface dataset:
वर-वरण (तिलक)
विशेष व्यवस्था
विवाह संस्कार में देव पूजन, यज्ञ आदि से सम्बन्धित सभी व्यवस्थाएँ पहले से बनाकर रखनी चाहिए। सामूहिक विवाह हो, तो प्रत्येक जोड़े के हिसाब से प्रत्येक वेदी पर आवश्यक सामग्री रहनी चाहिए, कमर्काण्ड ठीक से होते चलें, इसके लिए प्रत्येक वेदी पर एक-एक जानकार व्यक्ति भी नियुक्त करना चाहिए। एक ही विवाह है, तो आचार्य स्वयं ही देख-रेख रख सकते हैं। सामान्य व्यवस्था के साथ जिन वस्तुओं की जरूरत विशेष कमर्काण्ड में पड़ती है, उन पर प्रारम्भ में दृष्टि डाल लेनी चाहिए। उसके सूत्र इस प्रकार हैं। वर सत्कार के लिए सामग्री के साथ एक थाली रहे, ताकि हाथ, पैर धोने की क्रिया में जल फैले नहीं। मधुपर्क पान के बाद हाथ धुलाकर उसे हटा दिया जाए। यज्ञोपवीत के लिए पीला रंगा हुआ यज्ञोपवीत एक जोड़ा रखा जाए। विवाह घोषणा के लिए वर-वधू पक्ष की पूरी जानकारी पहले से ही नोट कर ली जाए। वस्त्रोपहार तथा पुष्पोपहार के वस्त्र एवं मालाएँ तैयार रहें। कन्यादान में हाथ पीले करने की हल्दी, गुप्तदान के लिए गुँथा हुआ आटा (लगभग एक पाव) रखें। ग्रन्थिबन्धन के लिए हल्दी, पुष्प, अक्षत, दुर्वा और द्रव्य हों। शिलारोहण के लिए पत्थर की शिला या समतल पत्थर का एक टुकड़ा रखा जाए। हवन सामग्री के अतिरिक्त लाजा (धान की खीलें) रखनी चाहिए। ‍वर-वधू के पद प्रक्षालन के लिए परात या थाली रखे जाए। पहले से वातावरण ऐसा बनाना चाहिए कि संस्कार के समय वर और कन्या पक्ष के अधिक से अधिक परिजन, स्नेही उपस्थित रहें। सबके भाव संयोग से कमर्काण्ड के उद्देश्य में रचनात्मक सहयोग मिलता है। इसके लिए व्यक्तिगत और सामूहिक दोनों ही ढंग से आग्रह किए जा सकते हैं। विवाह के पूर्व यज्ञोपवीत संस्कार हो चुकता है। अविवाहितों को एक यज्ञोपवीत तथा विवाहितों को जोड़ा पहनाने का नियम है। यदि यज्ञोपवीत न हुआ हो, तो नया यज्ञोपवीत और हो गया हो, तो एक के स्थान पर जोड़ा पहनाने का संस्कार विधिवत् किया जाना चाहिए। ‍अच्छा हो कि जिस शुभ दिन को विवाह-संस्कार होना है, उस दिन प्रातःकाल यज्ञोपवीत धारण का क्रम व्यवस्थित ढंग से करा दिया जाए। विवाह-संस्कार के लिए सजे हुए वर के वस्त्र आदि उतरवाकर यज्ञोपवीत पहनाना अटपटा-सा लगता है। इसलिए उसको पहले ही पूरा कर लिया जाए। यदि वह सम्भव न हो, तो स्वागत के बाद यज्ञोपवीत धारण करा दिया जाता है। उसे वस्त्रों पर ही पहना देना चाहिए, जो संस्कार के बाद अन्दर कर लिया जाता है। जहाँ पारिवारिक स्तर के परम्परागत विवाह आयोजनों में मुख्य संस्कार से पूर्व द्वारचार (द्वार पूजा) की रस्म होती है, वहाँ यदि हो-हल्ला के वातावरण को संस्कार के उपयुक्त बनाना सम्भव लगे, तो स्वागत तथा वस्त्र एवं पुष्पोपहार वाले प्रकरण उस समय भी पूरे कराये जा सकते हैं ‍विशेष आसन पर बिठाकर वर का सत्कार किया जाए। फिर कन्या को बुलाकर परस्पर वस्त्र और पुष्पोपहार सम्पन्न कराये जाएँ। परम्परागत ढंग से दिये जाने वाले अभिनन्दन-पत्र आदि भी उसी अवसर पर दिये जा सकते हैं। इसके कमर्काण्ड का संकेत आगे किया गया है। ‍पारिवारिक स्तर पर सम्पनन किये जाने वाले विवाह संस्कारों के समय कई बार वर-कन्या पक्ष वाले किन्हीं लौकिक रीतियों के लिए आग्रह करते हैं। यदि ऐसा आग्रह है, तो पहले से नोट कर लेना-समझ लेना चाहिए। पारिवारिक स्तर पर विवाह-प्रकरणों में वरेच्छा, तिलक (शादी पक्की करना), हरिद्रा लेपन (हल्दी चढ़ाना) तथा द्वारपूजन आदि के आग्रह उभरते हैं। उन्हें संक्षेप में दिया जा रहा है, ताकि समयानुसार उनका निवार्ह किया जा सके। इसी संस्कार का प्रथम चरण है वर वरण या तिलक।
वर वरण (तिलक)
विवाह से पूर्व 'तिलक' का संक्षिप्त विधान इस प्रकार है- वर पूर्वाभिमुख तथा तिलक करने वाले (पिता, भाई आदि) पश्चिमाभिमुख बैठकर निम्नकृत्य सम्पन्न करें- मंगलाचरण, षट्कर्म, तिलक, कलावा, कलशपूजन, गुरुवन्दना, गौरी-गणेश पूजन, सर्वदेव नमस्कार, स्वस्तिवाचन आदि इसके बाद कन्यादाता वर का यथोचित स्वागत-सत्कार (पैर धुलाना, आचमन कराना तथा हल्दी से तिलक करके अक्षत लगाना) करें। ‍तदुपरान्त 'वर' को प्रदान की जाने वाली समस्त सामग्री (थाल-थान, फल-फूल, द्रव्य-वस्त्रादि) कन्यादाता हाथ में लेकर संकल्प मन्त्र बोलते हुए वर को प्रदान कर दें- '''ॐ विष्णुर्विष्णुर्विष्णुः श्रीमद्भगवतो महापुरुषस्य विष्णोराज्ञया प्रवर्तमानस्य, अद्य श्रीब्रह्मणो द्वितीये पर्राधे श्रीश्वेतवाराहकल्पे, वैवस्वतमन्वन्तरे, भूर्लोके, जम्बूद्वीपे, भारतर्वषे, भरतखण्डे, आर्यावर्त्तैकदेशान्तर्गते,. उत्तर प्रदेश अंतर्गत क्षेत्रे, .......... विक्रमाब्दे ... विरोधकृत नाम....... संवत्सरे .......... मासानां मासोत्तमेमासे ...... .... मासे .......... पक्षे .......... तिथौ .......... वासरे .......... गोत्रोत्पन्नः ............(कन्यादाता) नामाऽहं ...............(कन्या-नाम) नाम्न्या कन्यायाः (भगिन्याः) करिष्यमाण उद्वाहकमर्णि एभिवर्रणद्रव्यैः ...............(वर का गोत्र) गोत्रोत्पन्नं ...............(वर का नाम) नामानं वरं कन्यादानार्थं वरपूजनपूर्वकं त्वामहं वृणे, तन्निमित्तकं यथाशक्ति भाण्डानि, वस्त्राणि, फलमिष्टान्नानि द्रव्याणि च...............(वर का नाम) वराय समपर्ये।''' तत्पश्चात् क्षमा प्राथर्ना, नमस्कार, विसजर्न तथा शान्ति पाठ करते हुए कार्यक्रम समाप्त करें।
🌹🙏Ritesh vaidik 🙏🌹
अगला कार्यक्रम
इससे अगला कार्यक्रम या चरण है हरिद्रा लेपन।
अन्य चरण
इसी प्रकार हिन्दू विवाह के बाईस चरण होते हैं। इन सभी चरणों के बाद हिन्दू विवाह पूर्ण होता है।
बफर विलयन
उभय-प्रतिरोधी विलयन या बफर विलयन (buffer solution) किसी दुर्बल अम्ल तथा उसके संयुग्मी क्षारक अथवा किसी दुर्बल क्षारक एवं उसके संयुग्मी अम्ल का जलीय विलयन होता है। बफर बिलयन का मुख्य गुण यह है कि इसमें किसी प्रबल अम्ल या प्रबल क्षारक की थोड़ी मात्रा या मध्यम मात्रा मिलाने पर भी इसका पीएच बहुत कम बदलता है।
मानदण्डक नीतिशास्त्र
मानदण्डक नीतिशास्त्र (Normative ethics) नीतिशास्त्रीय कार्य का अध्ययन हैं। यह दार्शनिक नीतिशास्त्र की शाखा हैं, जो उन प्रश्नों को जाँचती हैं, जिनका उद्गम यह सोचते वक़्त होता हैं कि नैतिक तौर पर किसी को कैसे कार्य करना चाहियें। इसकी व्युपत्ति मानदण्डक से हुई, जिसका सम्बन्ध किसी आदर्श मानक या मॉडल से हैं, या उस पर आधारित हैं, जो, कोई चीज़ करने का सामान्य या उचित तरीका माना जाता हो।
मानदण्डक नीतिशास्त्र अधिनीतिशास्त्र (मेटा-ऍथिक्स, meta-ethics) से अलग हैं, क्योंकि वह कार्यों के सही या गलत होने के मानकों का परीक्षण करता हैं, जबकि मेटा-नीतिशास्त्र नैतिक भाषा और नैतिक तथ्यों के तत्वमीमांसा के अर्थ का अध्ययन करता हैं। मानदण्डक नीतिशास्त्र वर्णात्मक नीतिशास्त्र से भी भिन्न हैं, क्योंकि पश्चात्काथित लोगों की नैतिक आस्थाओं की अनुभवसिद्ध जाँच हैं। अन्य शब्दों में, वर्णात्मक नीतिशास्त्र का सम्बन्ध यह निर्धारित करने से हैं कि किस अनुपात के लोग मानते हैं कि हत्या सदैव गलत हैं, जबकि मानदण्डक नीतिशास्त्र का सम्बन्ध इस बात से हैं कि क्या यह मान्यता रखनी गलत हैं। अतः, कभी-कभी मानदण्डक नीतिशास्त्र को वर्णात्मक के बजाय निर्देशात्मक कहा जाता हैं। हालांकि, मेटा-नीतिशास्त्रीय दृष्टि के कुछ संस्करणों में जिन्हें नैतिक यथार्थवाद कहा जाता हैं, नैतिक तथ्य एक ही वक़्त पर, दोनों वर्णात्मक और निर्देशात्मक होते हैं।
ज़्यादातर परम्परागत नैतिक सिद्धांत उन सिद्धान्तों पर आधारित हैं जो निर्धारित करते हैं कि कोई कार्य सही या गलत हैं या नहीं। इस शैली में, क्लासिकी सिद्धान्तों में उपयोगितावाद, काण्टीयवाद और कुछ संविदीयवाद के रूप शामिल हैं। यह सिद्धान्त मुश्किल नैतिक निर्णयों का समाधान करने हेतु मुख्यतः नैतिक सिद्धान्तों का व्यापक उपयोग प्रदान करते हैं।
मानदण्डक नीतिशास्त्रीय सिद्धान्त
इस बात को लेकर असहमति हैं कि निश्चित रूप से वह क्या हैं जो किसी कार्य, नियम या अयान को उसका नीतिशास्त्रीय बल प्रदान करता हैं। Broadly speaking, there are three competing views on how moral questions should be answered, along with hybrid positions that combine some elements of each. गुण नीतिशास्त्र का फोकस कार्य करने वालों के चरित्र पर होता हैं, जबकि दोनों, कर्त्तव्यवैज्ञानिक नीतिशास्त्र और परिणामवाद का फोकस कार्य, नियम या अयान की स्थिति पर होता हैं। पश्चात्कथित नीतिशास्त्र के दोनों संप्रत्यय, अपने आप में कई रूपों में आते हैं।
तेतरिया गाँव, इमामगंज (गया)
}
खेड़ा सत्याग्रह
खेड़ा सत्याग्रह गुजरात के खेड़ा जिले में किसानों का अंग्रेज सरकार की कर-वसूली के विरुद्ध एक सत्याग्रह (आन्दोलन) इसे प्रथम असहयोग आंदोलन भी कहा जाता है।
इतिहास
सन् 1917 ई. में गुजरात जिले की पूरे साल की फसल मारी गई। किसानों की दृष्टि में फसल चौथाई भी नहीं हुई थी। स्थिति को देखते हुए लगान की माफी होनी चाहिए थी, पर सरकारी अधिकारी किसानों की इस बात को सुनने को तैयार न थे। किसानों की जब सारी प्रार्थनाएँ निष्फल हो गई तब महात्मा गांधी ने उन्हें सत्याग्रह करने की सलाह दी और लोगों से स्वयंसेवक और कार्यकर्ता बनने की अपील की। गांधी जी की अपील पर वल्लभभाई पटेल अपनी खासी चलती हुई वकालत छोड़ कर सामने आए। यह उनके सार्वजनिक जीवन का श्रीगणेश था। उन्होंने गाँव-गाँव घूम-घूम कर किसानों से प्रतिज्ञा पत्र पर हस्ताक्षर कराया कि वे अपने को झूठा कहलाने और स्वाभिमान को नष्ट कर जबर्दस्ती बढ़ाया हुआ कर देने की अपेक्षा अपनी भूमि को जब्त कराने के लिये तैयार हैं। निदान सरकार की ओर से कर की अदायगी के लिए किसानों के मवेशी तथा अन्य वस्तुएँ कुर्क की जाने लगीं। किसान अपनी प्रतिज्ञा पर दृढ़ रहे। उन्हें अधिक दृढ़ बनाने के लिए महात्मा गांधी ने किसानों से कहा कि जो खेत बेजा कुर्क कर लिए गए हैं उसकी फसल काट कर ले आएँ। गांधी जी के इस आदेश का पालन करने मोहनलाल पंड्या आगे बढ़े और वे एक खेत से प्याज की फसल उखाड़ लाए। इस कार्य में कुछ अन्य किसानों ने भी उनकी सहायता की। वे सभी पकड़े गए, मुकदमा चला और उन्हें सजा हुई। इस प्रकार किसानों का यह सत्याग्रह चल निकला। यह सत्याग्रह गांधीजी का पहला आन्दोलन था।
सरकार को अपनी भूल का अनुभव हुआ पर उसे वह खुल कर स्वीकार नहीं करना चाहती थी अत: उसने बिना कोई सार्वजनिक घोषणा किए ही गरीब किसानों से लगान की वसूली बंद कर दी। सरकार ने यह कार्य बहुत देर से और बेमन से किया और यह प्रयत्न किया कि किसानों को यह अनुभव न होने पाए कि सरकार ने किसानों के सत्याग्रह से झुककर किसी प्रकार का कोई समझौता किया है। इससे किसानों को अधिक लाभ तो न हुआ पर उनकी नैतिक विजय अवश्य हुई।
=इन्हें भी देखें
श्री श्‍याम लाल
श्री श्‍याम लाल,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के गोंडा जिले के 276 - उतरौला (उत्‍तर) विधान सभा निर्वाचन क्षेत्र से कांग्रेस की ओर से चुनाव में भाग लिया।
प्रौद्योगिकीय राष्ट्रवाद
प्रौद्योगिकीय राष्ट्रवाद (Technological nationalism) इस बात को समझने का एक तरीका है कि प्रौद्योगिकी किस प्रकार किसी राष्ट्र के समाज एवं संस्कृति को प्रभावित करती है। उदाहरण के लिये किसी राष्ट्रवादी परियोजना में प्रौद्योगिकी का मुख्य विषय के रूप में उपयोग करना, जिसका लक्ष्य सम्बद्धता (कनेक्टेदनेस) को बढ़ाना तथा राष्त्रीय पहचान को और अधिक मजबूत करना हो। प्रौद्योगिकीय राष्ट्रवाद यह मानती है कि किसी देश की सफलता इस बात पर निर्भर करती है कि वह देश प्रौद्योगिकी के क्षेत्र में कितनी अच्छी तरह नवप्रवर्तन करता है और अपने देशवासियों में प्रौद्योगिकी का कितना प्रचार-प्रसार कर पाता है। प्रौद्योगिकीय राष्ट्रवादी यह मानते हैं कि राष्ट्रीय अनुसंधान एवं विकास (R&D) की परियोजनाएँ शुरू करना तथा इन परियोजनाओं को प्रभावी बनाना, किसी देश के सम्पूर्ण विकास, टिकाऊपन तथा समृद्धि के लिये आवश्यक हैं।
जग्गी वासुदेव
ईशा फाउंडेशन
सद्गुरु द्वारा स्थापित ईशा फाउंडेशन एक लाभ-रहित मानव सेवा संस्थान है जो लोगों की शारीरिक, मानसिक और आन्तरिक कुशलता के लिए समर्पित है। यह दो लाख पचास हजार से भी अधिक स्वयंसेवियों द्वारा चलाया जाता है। इसका मुख्यालय ईशा योग केंद्र कोयंबटूर में है। ग्रीन हैंड्स परियोजना (अंग्रेजी: Project GreenHands) ईशा फाउंडेशन की पर्यावरण संबंधी प्रस्ताव है। पूरे तमिलनाडु में लगभग १६ करोड़ वृक्ष रोपित करना परियोजना का घोषित लक्ष्य है। अब तक ग्रीन हैंड्स परियोजना के अंतर्गत तमिलनाडु और पुदुच्चेरी में १८०० से अधिक समुदायों में, २० लाख से अधिक लोगों द्वारा ८२ लाख पौधे के रोपण का आयोजन किया है। इस संगठन ने 17 अक्टूबर 2006 को तमिलनाडु के 27 जिलों में एक साथ 8.52 लाख पौधे रोपकर गिनीज विश्व रिकॉर्ड बनाया था। पर्यावरण सुरक्षा के लिए किए गए इसके महत्वपूर्ण कार्यों के लिए इसे वर्ष 2008 का इंदिरा गांधी पर्यावरण पुरस्कार दिया गया। वर्ष 2017 में आध्यत्म के लिए आपको पद्मविभूषण से भी सम्मानित किया गया। अभी वे रैली फ़ॉर रिवर नदियों के संरक्षण के लिए अभियान चला रहे हैं।
ईशा योग केंद्र
ईशा योग केंद्र, ईशा-फाउन्डेशन के संरक्षण तले स्थापित है। यह वेलिंगिरि पर्वतों की तराई में 150 एकड़ की हरी-भरी भूमि पर स्थित है। घने वनों से घिरा ईशा योग केंद्र नीलगिरि जीवमंडल का एक हिस्सा है, जहाँ भरपूर वन्य जीवन मौजूद है। आंतरिक विकास के लिए बनाया गया यह शक्तिशाली स्थान योग के चार मुख्य मार्ग - ज्ञान, कर्म, क्रिया और भक्ति को लोगों तक पहुंचाने के प्रति समर्पित है। इसके परिसर में ध्यानलिंग योग मंदिर की प्राण प्रतिष्‍ठा की गई है।
ध्यानलिंग योग मंदिर
1999 में सद्गुरु द्वारा प्रतिष्ठित ध्‍यान लिंग अपनी तरह का पहला लिंग है जिसकी प्रतिष्ठता पूरी हुई है। योग विज्ञान का सार ध्यानलिंग, ऊर्जा का एक शाश्वत और अनूठा आकार है। १३ फीट ९ इंच की ऊँचाई वाला यह ध्यानलिंग विश्व का सबसे बड़ा पारा-आधारित जीवित लिंग है। यह किसी खास संप्रदाय या मत से संबंध नहीं रखता, ना ही यहाँ पर किसी विधि-विधान, प्रार्थना या पूजा की जरूरत होती है। जो लोग ध्यान के अनुभव से वंचित रहे हैं, वे भी ध्यानलिंग मंदिर में सिर्फ कुछ मिनट तक मौन बैठकर ध्यान की गहरी अवस्था का अनुभव कर सकते हैं। इसके प्रवेश द्वार पर सर्व-धर्म स्तंभ है, जिसमें हिन्दू, इस्लाम, ईसाई, जैन, बौध, सिक्‍ख, ताओ, पारसी, यहूदी और शिन्तो धर्म के प्रतीक अंकित हैं, यह धार्मिक मतभेदों से ऊपर उठकर पूरी मानवता को आमंत्रित करता है।
आलोचना
वासुदेव पर अंधविश्वास को बढ़ावा देने और विज्ञान को गलत तरीके से पेश करने का भी आरोप लगाया गया है। वह इस दावे को प्रचारित करते है कि विज्ञान द्वारा असमर्थित, कि चंद्र ग्रहण के दौरान पका हुआ भोजन मानव शरीर की प्राणिक ऊर्जा को नष्ट कर देता है। [१०२] वह नैदानिक अवसाद के संबंध में कई मिथकों को समाप्त करते है, और पदार्थ की अत्यधिक विषाक्तता के बावजूद पारंपरिक भारतीय चिकित्सा में पारा के उपयोग पर संभावित निषेध का विरोध करते है।  हिग्स बोसॉन और विभूति के कथित लाभों पर उनके विचारों को विज्ञान द्वारा अप्रमाणित के रूप में खारिज कर दिया गया है। [१०५] [१०६] इसके अलावा, वह जल स्मृति के सिद्धांतों का प्रचार करते है जो विज्ञान द्वारा समर्थित नहीं हैं। इसके अलावा, वासुदेव पर हिंदुत्व के एक सुनहरे हिंदू अतीत के संशोधनवादी इतिहास को लोकप्रिय बनाने का आरोप लगाया गया है; प्राचीन भारतीय ज्ञान के पश्चिमी विनियोजन के रूप में चार्ल्स डार्विन के काम की गलत व्याख्या करना; हिंदू मृत्यु अनुष्ठानों के लिए वकालत करना; और यह दावा करते हुए कि हिंदू तांत्रिक मृतकों को उठाने में सक्षम हैं।
पॉल वॉकर
पॉल विलियम वॉकर IV (Paul William Walker IV; 12 सितम्बर, 1973 – 30 नवम्बर 2013) एक अमेरिकी अभिनेता थे। इन्होंने 25 से ज्यादा फ़िल्मों में काम किया था। 1999 में हिट फ़िल्म वार्सिटी ब्लूज़ द्वारा इन्हें ख्याति प्राप्त हुई। इन्हें सबसे अधिक इनकी द फ़ास्ट एंड द फ़्यूरियस फ़िल्म शृंखला में ब्रायन ओ'कॉनर की निभाई गई भूमिका के लिए जाना जाता है। इन्होंने ऐट बिलो, इनटू द ब्ल्यू, सीज़ ऑल दैट और टेकर्स जैसी सफ़ल फ़िल्मों में भी काम किया था। वॉकर नैशनल ज्यॉग्रैफिक चैनल की शृंखला एक्सपीडिशन ग्रेट वाइट में भी नज़र आए थे। 30 नवम्बर 2013, को 40 वर्ष की उम्र में एक कार दुर्घटना में वॉकर की मृत्यु हो गयी।
प्रारंभिक जीवन
वॉकर का जन्म 12 सितम्बर, 1973 को चॅरिल और पॉल विलियम वॉकर III के घर ग्लेनडेल, कैलिफ़ोर्निया, में हुआ था। इनकी माता पेशे से फ़ैशन मॉडल और पिता सीवर ठेकेदार थे। इनका पालन पोषण लॉस एंजिल्स काउंटी के सैन फर्नांडो वैली क्षेत्र में हुआ। इनकी वंशावली आयरिश, अंग्रेज़ी और जर्मन थी। इनके दादा पेशेवर मुक्केबाज़ "आयरिश बिली वॉकर" थे। इनके परिवार ने इन्हें चर्च ऑफ़ जीसस क्राइस्ट ऑफ़ लेटर–डे सेंट्स के सदस्य के रूप में परवरिश की। विलेज क्रिश्चियन स्कूल से इन्होंने अपनी स्कूली शिक्षा प्राप्त की थी। हाई स्कूल के पश्चात इन्होंने कई सामुदायिक कॉलेजों में शिक्षा ग्रहण की जिसमें इनका मुख्य विषय समुद्री जीवविज्ञान था।
मृत्यु
नवम्बर 30, 2013, की दोपहर 3:30 बजे (प्रशांत समय क्षेत्र अनुसार) वॉकर और उनका मित्र, जिसकी पहचान वॉकर की चैरिटी रीच आउट वर्ल्डवाइड (तूफ़ान हैयान के पीड़ितों के लिए) के आयोजकों द्वारा रॉजर रोड्स के रूप में की गई, चैरिटी के एक आयोजन से वापस जा रहे थे। रोड्स की लाल रंग की पोर्श क्रेर्रा जीटी गाड़ी में आयोजन छोड़ने के कुछ समय पश्चात ही रोड्स, जो कि गाड़ी चला रहे थे, ने नियंत्रण खो दिया और गाड़ी वेलेंशिया, सैंटा क्लैरिटा, में बिजली के खम्भे और पेड़ से जा टकराई और वो गाडी इतनी ज़ोर से टकराई की वह गाडी 1 फ़ीट के डब्बे में परावर्तित हो गई। लॉस एंजिल्स काउंटी शेरिफ विभाग ने दोनों को मौके पर ही मृत घोषित कर दिया। विभाग के अनुसार तेज़ गति दुर्घटना में एक कारक थी।
रामचंद्रायपल्लॆ (कडप)
रामचंद्रायपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
कनेरा -ढौडिया०-३, थलीसैंण तहसील
कनेरा -ढौडिया०-३, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
खाकी चुनाव
खाकी एलेक्शन (Khaki election) ग्रेट ब्रिटेन के दो संसद् निर्वाचनों के लिए प्रयुक्त शब्द जिनका संबंध युद्ध से था।
पहला खाकी एलेक्शन १९०० ई. में हुआ था उस समय संयुक्तवादी बड़ी संख्या में चुने गए। उन्होंने अपनी इस विजय का यह अर्थ लगाया कि जनता ने उन दिनों चल रहे दक्षिणी अफ्रीका के युद्ध का सफल अंत करने का अधिकार उन्हें प्रदान किया है।
दूसरा खाकी एलेक्शन प्रथम महायुद्ध की समाप्ति के तत्काल बाद १९१८ को दिसम्बर में हुआ था। १९११ ई. के बाद यह पहला निर्वाचन था और इसमें भी संयुक्त दल विजयी रहा। मतदाताओं की धारणा थी कि इसी दल ने युद्ध को सफल बनाया था।
माउस
'माउस' संगणकों में इस्तेमाल होने वाला एक इनपुट उपकरण है। यह कर्सर को चलाकर पटल के वांछित स्थान पर उसे ले जाने तथा इसका नोद्य (बटन) दबाकर उचित विकल्प चुनने में मदद करता है। यह एक छोटा सा यन्त्र है जो कड़े समतल सतह पर हथेली में पकड़कर चलाया जा सकता है। इसमें कम से कम एक नोद्य (बटन) लगा रहता है और कभी-कभी तीन से पाँच नोद्य (बटन) तक लगे रहते हैं। इसमे साधारणत: दो नोद्य तथा पटल (स्क्रीन) पर कर्सर (वैकल्पिक पेंसिल) उपर नीचे ले जाने के लिए एक गोलाकार नोद्य होता है। यह विशेषकर चियोसा (ग्राफिकल यूज़र इन्टरफेस) के लिए महत्वपूर्ण है।यह (GUI) ग्राफिकल यूजर इंटरफेस में सबसे ज्यादा प्रयोग होने वाली प्वाइंटर इनपुट डिवाइस है जिसको नई तकनीक में 1980 के बाद ही लाया गया |
जब हमें कम्प्यूटर पर दिखाई दे रही किसी वस्तु को छूना या उसे चुनना होता है तो ऐसा हम माउस की मदद से करते हैं। माउस को हिलाने से उसके नीचे लगा गोलाकार पहिया स्क्रीन पर दिख रही पेंसिल/तीर (कर्सर) को उपर या नीचे जाने का निर्देश भेजता है। जब हम माउस के उपर लगे बटन को दबाते हैं तो उस वक्त पटल पर तीर जिस वस्तु के उपर होता है वह चुन ली जाती है। जैसे इस पृष्ठ पर दिये हुए किसी कडी तक हमें जाना है तो अपने माउस को हिलाकर तीर को वहाँ तक ले जाना होगा। फिर बटन दबाकर (क्लिक करने) से हम उस कडी को चुनते हैं।
कविता नेहेमियाह
कविता नहेमायाह भारतीय सामाजिक उद्यमी और फिनटेक फर्म, आर्टू की सह-संस्थापक हैं।   कविता ने मई, 2010 में समीर सहगल के साथ बैंगलोर में आर्टू फर्म की स्थापना की।
जीवनी
कविता तमिलनाडु के वेल्लोर में पली-बढ़ी और उन्होंने लॉरेंस स्कूल लॉडेल, ऊटी मे पढ़ाई की। उन्होंने सेंट स्टीफन कॉलेज, दिल्ली से बीए अर्थशास्त्र (ऑनर्स) में स्नातक की डिग्री प्राप्त की और कॉर्नेल विश्वविद्यालय से एमबीए किया।
कविता भारत के एक छोटे से शहर में पली बढ़ी, जहाँ उसके उद्यमी पिता ने अपना कारखाना स्थापित किया। कविता हमेशा इस बात से रोमांचित रही कि आर्थिक अवसर पूरे क्षेत्रों को कैसे बदल सकते हैं। तब से वह गरीबी में परिवर्तनकारी समाधानों की खोज करने और उन्हें लागू करने की आकांक्षा रखती हैं। अपनी स्नातक की डिग्री हासिल करने के बाद कविता तत्कालीन एमएफआई उज्जीवन फाइनेंशियल सर्विसेज में शामिल हो गईं, जहां उनके अनुभव ने क्रेडिट और जोखिम विश्लेषण, बाजार अनुसंधान और उत्पाद विकास सहित विभिन्न कार्यों को फैलाया। उज्जीवन में, उन्होंने उसकी अगुवाई की।
उसके बाद वह कॉर्नेल विश्वविद्यालय से एमबीए करने चली गई, जिसके बाद उन्होने समीर सहगल के साथ आर्टू फ़र्म की स्थापना की। वह आर्टू में सीओओ है और समीर सहगल के साथ मिलकर काम करती है। उन्होंने रेंट-टू-ओन अफ्रीका, विज़नस्प्रिंग के साथ एक परामर्श क्षमता और एलेवेर इक्विटी के साथ गर्मी में इंटर्न के रूप में भी काम किया है।
मान्यता
कविता ने अपने एमबीए को आगे बढ़ाने के लिए 2010 में पीटर और एलिस वॉन लोसेक छात्रवृत्ति प्राप्त की। छात्रवृत्ति उन लोगों को प्रदान की जाती है जो सामाजिक रूप से जिम्मेदार उद्यम का निर्माण करने के इच्छुक हैं और अपनी पढ़ाई पूरी होने के बाद अपने देश में रोजगार के अवसर पैदा करते हैं। उन्होंने उद्यमशीलता से लेकर, अपने व्यवसाय के निर्माण और फंड प्राप्त करने जैसे विषयों पर अपने विचार रखें हैं। उन्होंने सोफी 2016 में आर्टू का प्रतिनिधित्व किया। किगाली, रवांडा में वित्तीय समावेशन पर मास्टरकार्ड फाउंडेशन संगोष्ठी में आर्टू उपविजेता थी।
प्रभसिमरन सिंह
प्रभसिमरन सिंह (जन्म 10 अगस्त 2000) एक भारतीय क्रिकेटर हैं। उन्होंने 7 दिसंबर 2018 को एसीसी इमर्जिंग टीम एशिया कप 2018 में अफगानिस्तान इमर्जिंग टीम के खिलाफ इंडिया इमर्जिंग टीम के लिए अपनी लिस्ट ए की शुरुआत की। उसी महीने बाद में, उन्हें किंग्स इलेवन पंजाब द्वारा 2019 इंडियन प्रीमियर लीग के लिए नीलामी में खरीदा गया।  उन्होंने 21 फरवरी 2019 को सैयद मुश्ताक अली ट्रॉफी 2018 में पंजाब के लिए अपना ट्वेंटी 20 डेब्यू किया। 2020 के आईपीएल नीलामी में, उन्हें किंग्स इलेवन पंजाब द्वारा 2020 इंडियन प्रीमियर लीग से आगे खरीदा गया था।
१९१८
1918 ग्रेगोरी कैलंडर का एक साधारण वर्ष है।
जनवरी-मार्च
=== अप्रैल- जून === १० जून १९१८ श्रीसदगुरु सादिकबाबा जन्मदिन
जुलाई-सितंबर
१८ जुलाई १९१८- नेल्सन मंदेला
राष्ट्रनिर्माण
राज्य की शक्ति का उपयोग करते हुए राष्ट्रीय पहचान का निर्माण करना ही राष्ट्रनिर्माण (Nation-building) है।
आपला मानूस
आपला मानूस २०१८ में बनी मराठी भाषा की फिल्म है।
आपला मनुस २०१८ के एक भारतीय चलचित्र (फिल्म) है। यह मराठी भाषा में सतीश राजवाड़े द्वारा निर्देशित किया गया है। इस फिल्म के निर्माता अजय देवगन है। फिल्म के प्रमुख भूमिकाओं में नाना पाटेकर, इरावती हरशे और सुमित राघवन जैसे कलाकार हैं। एक निर्माता के रूप में अजय देवगन की यह पहली मराठी फिल्म है। यह ९ फरवरी २०१८ को रिलीज़ हुई है। इस फिल्म के कहानी विवेक बेले ने लिखा हे और इस्क्के प्रायोजक अजय देवगन की साथ नाना पाटेकर, अभिनव शुक्ला, मनीष मिश्रा, और रोहित चौधरी हे।
चरित्र
फिल्म आपला मनुस एक शहरी क्षेत्र में रहने वाले युवा दंपती की कहानी पे आधारित है। यह जोड़ी अपनी पिता के साथ रहता है, और वे रिश्ते की जटिलताओं को समझने की साथ ही शहरी जीवन से तालमेल बनाये रखने की कोशिश करते रहते हैं। कुछ अप्रत्याशित घटनाएं उनके जीवन में होती हैं, जिससे उनके विश्वास और जीवित रहने के तरीके में बदलाव आता हे।
कृषि की उत्तम पद्धतियाँ
यहाँ पर कृषि से सम्बन्धित अच्छी पद्धतियों (प्रैक्टिसेस) की जानकारी दी गयी है जिनके पालन से उत्पन्न अनाज आदि सुरक्षित रहता है।
बेरिंग, पूर्व सिक्किम
बेरिंग (Bering) या बिरिंग (Biring) भारत के सिक्किम राज्य के पूर्व सिक्किम ज़िले में स्थित एक गाँव है।
नेपाल में शिक्षा
लम्बे समय तक नेपाल में शिक्षा गृह-विद्यालयों और गुरुकुलों पर आधारित थी। 1853 में जंगबहादुर राणा द्वारा स्थापित पहला औपचारिक स्कूल, दरबार हाई स्कूल, अभिजात वर्ग के लिए था। 1951 में नेपाल में लोकतंत्र आने के बाद इसमें साधारण लोगों के बच्चों का प्रवेश भी किया जाने लगा। नेपाल की वर्तमान समय की प्राथमिक विद्यालय से लेकर विश्वविद्यालय स्तर तक शिक्षा को भारतीय प्रणाली पर शुरू से ही तैयार किया गया है, जो स्वयं पुराने ब्रिटिश राज की विरासत है।
डोनाल्ड डक
डोनाल्ड डक –वाल्ट डिजनी का एक प्रसिद्ध चरित्र है जो तुतला के बोलता है यह डिजनी की प्रसिद्ध त्रयी में से एक है।
नेपाल में शिक्षा
नेपाल की 1971 की शिक्षा योजना ने देश में इसके विकास को गति दी।  १९५२/५४ के आसपास नेपाल में ३०० स्कूलों में १०,००० छात्र थे और वयस्क साक्षरता दर ५ प्रतिशत थी।  २०१० में ४९,००० स्कूल थे,  और २०१५ तक कुल वयस्क साक्षरता दर ६३.९ प्रतिशत थी (पुरुष ७६.४ प्रतिशत और महिलाएं ५३.१ प्रतिशत)। इस देश में सार्वजनिक स्कूलों के माध्यम से शिक्षण को शुरू हुए पचास वर्ष से अधिक का समय हो चुका है।
ठाठ बंगला, अल्मोडा तहसील
ठाठ बंगला, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
नाइजीरिया बम विस्फोट – मई २०१४
https://web.archive.org/web/20080521181832/http://commons.wikimedia.org/wiki
२० मई २०१४ को नाइजीरिया के जोस नगर में दो बम विस्फोट हुये जिनमें कम से कम ११८ लोगों की मृत्यु हो गई और ५६ लोगों को चोटें आयीं। पहला बम विस्फोट बाजार में हुआ जबकि अन्य विस्फोट एक बस स्टैण्ड पर पुरा। किसी समूह ने इन हमलों की जिम्मेदारी नहीं ली है।
हमले
तीस मिनट के समयान्तराल में दो कार विस्फोट हुये। पहला धमाका शहर के एक व्यस्त बाज़ार में हुआ जहाँ पचास से अधिक लोग हताहत हुये दूसरा विस्फोट अस्पताल के निकट हुआ। इसमें बड़ी मात्रा में काला धुआं भी देखा गया। बम विस्फोट अधिक से अधिक जनहानि पहुंचाने के उद्देश्य से किया गया प्रतीत होता है।
तत्काल प्रतिक्रिया
अग्निशमन और बचाव कार्यक्रमियों ने घटना स्थल पर पहुँचने के कोशिश की जिसमें घटनास्थल से भागने वाले लोगों के कारण बाधा उत्पन्न हुई।
प्रतिक्रिया
नाइजीरिया के राष्ट्रपति गुडलक जोनाथन ने बम विस्फोटों की निंदा की।
जयस्थिति मल्ल
जयस्थिति मल्ल, नेपाल के मल्ल राजवंश के प्रतापी एवं समाजसुधारक राजा थे जिन्होने १४वीं शताब्दी में शासन किया। मूलतः उनका वंश मिथिला से सम्बन्धित था। उन्होने देवलदेवी की पौत्री से विवाह किया।
श्रीचन्‍द्र
श्रीचन्‍द्र,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के मुजफ्फरनगर जिले के 60 - बुडहना (पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।
इरावती कर्वे
इरावती कर्वे (15 दिसम्बर 1905 - 11 अगस्त 1970) भारत की शिक्षाशास्त्री, लेखिका एवं नृवैज्ञानिक (एंथ्रोपोलोजिस्ट) थीं।
परिचय
इरावती कर्वे का जन्म बर्मा में हुआ था किन्तु वे पुणे में पढ़ी-लिखीं और बड़ी हुईं। उन्होने सन् १९२८ में मुम्बई विश्वविद्यालय से समाज शास्त्र में मास्टर डिग्री प्राप्त की। इसके पश्चात 1930 में बर्लिन विश्वविद्यालय से नृविज्ञान में पीएचडी की उपाधि ली। वे पुणे के डेक्कन कॉलेज के समाजशास्त्र तथा नृविज्ञान विभाग की विभागाध्यक्ष रहीं। उन्होने सन् १९४७ में दिल्ली में हुए भारतीय विज्ञान कांग्रेस के नृविज्ञान प्रभाग की अध्यक्षता की। उन्होने अकादमिक एवं अन्य विषयों पर मराठी व अंग्रेजी दोनों भाषाओं में बहुत अधिक लिखा। 'युगान्त' के लिए उनको साहित्य अकादमी पुरस्कार से सम्मानित किया गया।
प्रारंभिक जीवन और शिक्षा
इरावती कर्वे का जन्म 15 दिसंबर 1905 को एक धनी चितपावन ब्राह्मण परिवार में हुआ था और उनका नाम बर्मा में इरावदी नदी के नाम पर रखा गया था, जहां उनके पिता, गणेश हरि कर्मकार, बर्मा कॉटन कंपनी के लिए काम कर रहे थे। उन्होंने सात साल की उम्र से पुणे के गर्ल्स बोर्डिंग स्कूल हुज़ूरपागा में पढ़ाई की और फिर फर्ग्यूसन कॉलेज से दर्शनशास्त्र की पढ़ाई की, जिसमें से उन्होंने 1926 में स्नातक की उपाधि प्राप्त की। फिर उन्होंने दक्षिणा फैलोशिप प्राप्त की और बॉम्बे यूनिवर्सिटी में जी एस घुर्ये से समाजशास्त्र की पढ़ाई की, जिसमें उन्होंने मास्टर डिग्री प्राप्त की। 1928 में अपनी जाति के विषय पर थीसिस की जिसका शीर्षक था चित्पावन ब्राहमण - एक जातीय अध्ययन।
इन्होंने ने दिनकर ढोंडो कर्वे से विवाह किया जो की एक स्कूल में रसायन शास्त्र पढ़ाते थे।। विवाह के समय इरावती अपनी मास्टर्स की उपाधि कर रहीं थीं। हालाँकि उनके पति एक सामाजिक रूप से प्रतिष्ठित ब्राह्मण परिवार से थे, लेकिन उनके पिता से इस विवाह का अनुमोदन नहीं मिला। उन्होंने आशा की थी कि वह एक रियासत के शासक परिवार में बेटी का विवाह करेंगे। दिनकर, ढोंडो केशव कर्वे के पुत्र थे, जो महिला शिक्षा के अग्रदूत थे। उन्हें बाद में भारत रत्न से भी अलंकृत किया गया। यह थोड़ा विरोधाभासी है कि धोंडो कर्वे ने इरावती को आगे की पढ़ाई के लिए जर्मनी भेजने के दिनकर को फैसले का विरोध किया।
नवंबर 1928 में जर्मनी में रहते समय, भारतीय राष्ट्रीय कांग्रेस के सदस्य जीवराज मेहता ने इरावती को ऋण देकर सहायता की थी।उन्होंने कैसर विल्हेम इंस्टीट्यूट ऑफ एंथ्रोपोलॉजी, ह्यूमन हेरेडिटी, और यूजीनिक्स में अध्ययन किया। दो साल बाद उन्हें डॉक्टरेट से सम्मानित किया गया और फिर वे भारत में अपने पति के पास लौट आईं, जहां यह दंपती एक सामाजिक सख्ती से बंधे हुए एक अपरंपरागत जीवन जीते थे जो उस समय आम था।  उनके पति एक नास्तिक थे और उन्होंने विश्वास के बजाय "परंपरा" के लिए अपमान के रूप में पंढरपुर के विठोबा के हिंदू मंदिर में अपनी यात्रा के बारे में बताया। इस सब के बावजूद, उनका दृष्टिकोण में अनिवार्य रूप से एक मध्यमवर्गीय हिंदू परिवार था।
कार्य जीवन
इरावती कर्वे ने 1931 से 1936 तक बॉम्बे में एसएनडीटी महिला विश्वविद्यालय में एक प्रशासक के रूप में काम किया और शहर में कुछ स्थानों पर स्नातकोत्तर शिक्षण दिया। वह 1939 में वह पुणे के डेक्कन कॉलेज में समाजशास्त्र में एक रीडर के रूप में चली गईं और अपने कार्यकाल का अंत तक वहां रहीं।
नंदिनी सुंदर के अनुसार, कर्वे पहली भारतीय महिला मानवविज्ञानी थीं, एक अनुशासन जो उनके जीवनकाल में भारत में आमतौर पर समाजशास्त्र का पर्यायवाची मन जाता था। उनके पास व्यापक शैक्षणिक हित थे, जिनमें नृविज्ञान, मानवमिति, सीरोलोजी, इंडोलॉजी और पैलियंटोलॉजी के साथ-साथ लोक गीतों का संग्रह और नारीवादी कविता का अनुवाद शामिल है। वह मूल रूप से एक प्रसारवादी थी, जो विचार के कई बौद्धिक स्कूलों से प्रेरित थी और कुछ मामलों में डब्ल्यू एच आर रिवरस द्वारा उपयोग की जाने वाली तकनीकों का अनुकरण करती थी। इन प्रभावों में शास्त्रीय इंडोलॉजी, नृविज्ञान शामिल हैं, जैसा कि ब्रिटिश राज के नौकरशाहों द्वारा अभ्यास किया जाता है और जर्मन यूजीनिक्स-आधारित भौतिक नृविज्ञान भी है। इसके अलावा, उनकी फील्डवर्क में सहज रुचि थी।  सुंदर बताते हैं कि "1968 के उत्तरार्ध में उन्होंने एंथ्रोपोमेट्रिक के आधार पर उप-समूह जैसे सामाजिक समूहों के मानचित्रण के महत्त्व पर विश्वास बनाए रखा और फिर उसे 'जेनेटिक' डेटा (ब्लड ग्रुप, कलर विज़न, हैंड-क्लैपिंग और हाइपरट्रिचोसिस) कहा गया।" ।
उन्होंने नृविज्ञान विभाग की स्थापना की, जो तब पूना विश्वविद्यालय (अब पुणे विश्वविद्यालय) था।
कर्वे ने कई वर्षों तक पुणे के डेक्कन कॉलेज में समाजशास्त्र और नृविज्ञान विभाग के प्रमुख के रूप में कार्य किया। उन्होंने 1947 में नई दिल्ली में आयोजित राष्ट्रीय विज्ञान कांग्रेस के नृविज्ञान विभाग की अध्यक्षता की। उसने मराठी और अंग्रेजी दोनों में लिखा।
गूफी
गूफी- डिजनी की त्रयी मे तीसरा पात्र है यह एक भोला भाला कुत्ता है
जीवमुक्ति योग
जीवामुक्ति योग  पद्धति 1984 में डेविड लाइफ और शेरोन गैनन द्वारा बनाई गई योग की एक मालिकाना शैली है।
श्रीरामपुर-हल्दूखाता, यमकेश्वर तहसील
श्रीरामपुर-हल्दूखाता, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
गार्लदिन्ने, येम्मिगनूरु मण्डल
गार्लदिन्ने, येम्मिगनूरु मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
प्रताप मल्ल
प्रताप मल्ल (1624–74 ई॰), नेपाल के मल्ल राजवंश के राजा थे। वे कान्तिपुर के ९वें राजा थे और १६४१ से १६७४ ई॰ तक शासन किया। उन्होने ललितपुर और भक्तपुर को जीतने तथा काठमांडू उपत्यका के एकीकरण का प्रयत्न किया था किन्तु असफल रहे।
अर्थजस्टिस
<div align="right" class="NavFrame collapsed" style="float:right;  position: absolute;  top: -3em;  right:30px; width:auto; background:#eae9e9;"> अर्थजस्टिस (मूलत: सिएरा क्लब लीगल डिफेंस फंड) एक संयुक्त राज्य -आधारित गैर-लाभकारी संस्था है जो पर्यावरणीय मुद्दों की वकालत करने के लिए समर्पित है। इसका मुख्यालय सैन फ्रांसिस्को में है। इसके संयुक्त राज्य भर में 14 क्षेत्रीय कार्यालय हैं। इसके साथ एक अंतरराष्ट्रीय कार्यक्रम, एक संचार टीम और वाशिंगटन, डीसी में एक नीति और कानून टीम भी है।
संगठन
सिएरा क्लब से पूरी तरह से स्वतंत्र, इस संगठन की स्थापना 1971 में सिएरा क्लब लीगल डिफेंस फंड के रूप में हुई थी। सैकड़ों स्थानीय, राष्ट्रीय और अंतर्राष्ट्रीय संगठनों का प्रतिनिधित्व करने वाले कानूनी अधिवक्ता के रूप में अपनी भूमिका को बेहतर ढंग से दर्शाने के लिए 1997 में इसका नाम बदलकर अर्थजस्टिस कर दिया गया। सितंबर 2018 तक, समूह ने 1,000 से अधिक ग्राहकों को मुफ्त कानूनी प्रतिनिधित्व प्रदान किया है, जिसमें सिएरा क्लब, वर्ल्ड वाइल्डलाइफ फंड, अमेरिकन लंग एसोसिएशन से लेकर छोटे राज्य और सामुदायिक समूहों जैसे माइन लॉबस्टर्मेंस एसोसिएशन और फ्रेंड्स ऑफ द एवरग्लेड्स शामिल हैं।
अर्थजस्टिस एक गैर-लाभकारी संगठन है। और अपनी सेवाओं के लिए अपने ग्राहकों से शुल्क नहीं लेता है। संगठन को व्यक्तिगत दान और नींव द्वारा वित्त पोषित किया जाता है। इसे निगमों या सरकारों से कोई धन प्राप्त नहीं होता है। 2021 में अर्थजस्टिस का कुल राजस्व $154 मिलियन और कुल व्यय $100 मिलियन था। 2021 तक, अर्थजस्टिस के पास संयुक्त राज्य भर में 14 कार्यालयों में लगभग 170 वकील और पूर्णकालिक कर्मचारी हैं। वाशिंगटन, डीसी में स्थित 14 जन-हित लॉबीस्ट भी हैं। वे 630 सक्रिय कानूनी कार्यवाही में शामिल हैं। अर्थ जस्टिस के वर्तमान अध्यक्ष अबीगैल डिलन हैं। वह पहली बार 2000 में एक पर्यावरण वकील के रूप में अर्थ जस्टिस में शामिल हुए तथा जलवायु और ऊर्जा मामलों के पूर्व उपाध्यक्ष थे।
गुर्जर-प्रतिहार राजवंश
गुर्जर-प्रतिहार राजवंश भारतीय उपमहाद्वीप में प्राचीन एवं मध्यकालीन दौर के संक्रमण काल में साम्राज्य स्थापित करने वाला एक राजवंश था जिसके शासकों ने मध्य-उत्तर भारत के बड़े हिस्से पर मध्य-८वीं सदी से ११वीं सदी के बीच शासन किया। इस राजवंश का संस्थापक प्रथम नागभट्ट था, जिनके वंशजों ने पहले उज्जैन और बाद में कन्नौज को राजधानी बनाते हुए एक विस्तृत भूभाग पर शासन किया। नागभट्ट द्वारा ७२५ ईसवी में साम्राज्य की स्थापना से पूर्व भी गुर्जर-प्रतिहारों द्वारा मंडोर, मारवाड़ इत्यादि इलाकों में सामंतों के रूप में ६ठीं से ९वीं सदी के बीच शासन किया गया किंतु एक संगठित साम्राज्य के रूप में इसे स्थापित करने का श्रेय नागभट्ट को जाता है।
उमय्यद ख़िलाफ़त के नेतृत्व में होने वाले अरब आक्रमणों का नागभट्ट और परवर्ती शासकों ने प्रबल प्रतिकार किया। कुछ इतिहासकार भारत की ओर इस्लाम के विस्तार की गति के इस दौर में धीमी होने का श्रेय इस राजवंश की सबलता को देते हैं। दूसरे नागभट्ट के शासनकाल में यह राजवंश उत्तर भारत की सबसे प्रमुख राजनीतिक शक्ति बन गया था। मिहिर भोज और उसके परवर्ती महेन्द्रपाल प्रथम के शासन काल में यह साम्राज्य अपने चरमोत्कर्ष पर पहुँचा और इस समय इस साम्राज्य की सीमाएँ पश्चिम में सिंध से लेकर पूर्व में आधुनिक बंगाल तक और हिमालय की तलहटी से नर्मदा पार दक्षिण तक विस्तृत थीं। यह विस्तार मानों गुप्तकाल के अपने समय के सर्वाधिक राज्यक्षेत्र से स्पर्धा करता हुआ सा था। इस विस्तार ने तत्कालीन भारतीय उपमहाद्वीप में एक त्रिकोणीय संघर्ष को जन्म दिया जिसमें गुर्जर-प्रतिहारों के अलावा राष्ट्रकूट और पाल वंश शामिल थे। इसी दौरान इस राजवंश के राजाओं ने महाराजाधिराज की उपाधि धारण की।
गुर्जर-प्रतिहार विशेषकर शिल्पकला के लिए जाने जाते हैं। इनके शासन काल में उत्कीर्ण पटलों वाले और खुले द्वारांगन वाले मंदिरों का निर्माण हुआ। इस शैली का चरमोत्कर्ष हमें खजुराहो के मंदिरों में देखने को मिलता है जिन्हें आज यूनेस्को की विश्व विरासत में शामिल किया जा चुका है।
प्रतिहारों की शक्ति राज्य के लिए आपसी संघर्ष के चलते क्षीण हुई। इसी दौरान इनकी शक्ति और राज्यक्षेत्र में पर्याप्त ह्रास की वज़ह राष्ट्रकूट राजा तृतीय इन्द्र का आक्रमण भी बना। इन्द्र ने लगभग ९१६ में कन्नौज पर हमला करके इसे ध्वस्त कर दिया। बाद में अपेक्षाकृत अक्षम शासकों के शासन में प्रतिहार अपनी पुरानी प्रभावशालिता पुनः नहीं प्राप्त कर पाए। इनके अधीन सामंत अधिकाधिक मज़बूत होते गए और १०वीं सदी आते आते अधीनता से मुक्त होते चले गये। इसके बाद प्रतिहारों के पास गंगा-दोआब के क्षेत्र से कुछ ज़्यादा भूमि राज्यक्षेत्र के रूप में बची। आख़िरी महत्वपूर्ण राजा राज्यपाल को महमूद गजनी के हमले के कारण १०१८ में कन्नौज छोड़ना पड़ा। उसे चंदेलों ने पकड़ कर मार डाला और उसके पुत्र त्रिलोचनपाल को एक प्रतीकात्मक राजा के रूप में राज्यारूढ़ करवाया। इस वंश का अंतिम राजा यशपाल था जिसकी १०३६ में मृत्यु के बाद यह राजवंश समाप्त हो गया।
नाम एवं उत्पत्ति
गुर्जर-प्रतिहार राजवंश की उत्पत्ति इतिहासकारों के बीच बहस का विषय है। इस राजवंश के शासकों ने अपने लिए "प्रतिहार" का उपयोग किया जो उनके द्वारा स्वयं चुना हुआ पदनाम अथवा उपनाम था। ग्वालियर शिलालेख के अनुसार ये रामायण के सहनायक और राम के भाई लक्ष्मण के वंशज हैं, लक्ष्मण ने एक प्रतिहारी अर्थात द्वार रक्षक की तरह राम की सेवा की, जिससे इस वंश का नाम "प्रतिहार" पड़ा। कुछ आधुनिक इतिहासकार यह व्याख्या प्रस्तुत करते हैं कि ये राष्ट्रकूटों के यहाँ सेना में रक्षक (प्रतिहार) थे जिससे यह शब्द निकला।
इस साम्राज्य के कई पड़ोसी राज्यों द्वारा अभिलेखों में उन्हें "गुर्जर" के रूप में वर्णित किया गया है। केवल एक मात्र अभिलेख एक सामंत मथनदेव का मिलता है जिसमें उसने स्वयं को "गुर्जर-प्रतिहार" के नाम से अभिहित किया है। कुछ अध्येताओं का मानना है कि "गुर्जर" एक क्षेत्र का नाम था. यह मानते हैं कि गुर्जर एक जन (ट्राइब) और प्रतिहार इसी गुर्जर जन का एक क़बीला या गोत्र था।
गुर्जरों को एक जन (ट्राइब) माने वालों में विवाद है कि ये भारत के मूल निवासी थे अथवा बाहरी। बाहरी क्षेत्र से आगमन के समर्थक यह दावा करते कि छठी सदी के आसपास, जब हूण भारत में आये, उसी समय ये भी बाहर से आये थे। जबकि इसके विपक्ष में यह तर्क दिया जाता है कि ये स्थानीय संस्कृति के साथ पूरी तरह घुले-मिले थे; साथ ही यदि ये बाहरी आक्रांता के रूप में आये तो इन्होने सिंधु-गंगा के उपजाऊ मैदान को बसने के लिए चुनने की बजाय अर्द्धशुष्क इलाके को क्यों चुना।
पृथ्वीराज रासो की परवर्ती पांडुलिपियों में वर्णित अग्निवंश सिद्धांत के अनुसार प्रतिहार तथा तीन अन्य राजवंशों की उत्पत्ति अर्बुद पर्वत (वर्तमान माउंट आबू) पर एक यज्ञ के अग्निकुंड से हुई थी। अध्येता इस कथा की व्याख्या इनके हिंदू वर्ण व्यवस्था में यज्ञोपरांत शामिल होने के रूप में करते हैं। वैसे भी यह कथा पृथ्वीराज रासो की पूर्ववर्ती प्रतियों में नहीं मिलती और माना जाता है कि यह मिथक एक परमार कथा पर आधारित है और इसका उद्देश्य मुगलों के विरुद्ध राजपूतों को एकजुट करना था, इस दौर में वे अपनी उत्पत्ति के लिए महिमामंडित वंशों का दावा कर रहे थे।
प्रारंभिक शासक
नागभट्ट प्रथम (७३०-७५६ ई॰) को इस राजवंश का पहला राजा माना गया है। आठवीं शताब्दी में भारत में अरबों का आक्रमण शुरू हो चुका था। सिन्ध और मुल्तान पर उनका अधिकार हो चुका था। फिर सिंध के राज्यपाल जुनैद के नेतृत्व में सेना आगे मालवा, जुर्ज और अवंती पर हमले के लिये बढ़ी, जहां जुर्ज पर उसका कब्जा हो गया। परन्तु आगे अवंती पर नागभट्ट ने उन्हैं खदैड़ दिया। अजेय अरबों कि सेना को हराने से नागभट्ट का यश चारो ओर फैल गया। अरबों को खदेड़ने के बाद नागभट्ट वहीं न रुकते हुए आगे बढ़ते गये। और उन्होंने अपना नियंत्रण पूर्व और दक्षिण में मंडोर, ग्वालियर, मालवा और गुजरात में भरूच के बंदरगाह तक फैला दिया। उन्होंने मालवा में अवंती (उज्जैन) में अपनी राजधानी की स्थापना की, और अरबों के विस्तार को रोके रखा, जो सिंध में स्वयं को स्थापित कर चुके थे। अरबों से हुए इस युद्ध (७३८ ई॰) में नागभट्ट ने गुर्जर-प्रतिहारों का एक संघीय का नेतृत्व किया।   यह माना जाता है कि वह राष्ट्रकूट शासक दन्तिदुर्ग के साथ अरबों को हराने में शामिल हुए थे ।
एक विशेष "हिरण्यगर्भ-महादान" अनुष्ठान समारोह का उल्लेख है जिसने स्वर्ण ‘ब्रह्मांडीय अंड’ का भी उल्लेख है),कई राजाओं की उपस्थिति में और उनकी ओर से ऐसा लगता है कि संयुक्त रूप से उज्जयिनी में किया गया था,अरबो को पराजित करने और वापस भगाने के बाद नागभट्ट ने संभवतः इसमें भाग लिया था। एक राष्ट्रकूट रिकॉर्ड, संजय प्लेट्स, हमलावर अरबों के खिलाफ दंतिदुर्ग की भूमिका की प्रशंसा करता है,	हमें बताता है कि गुर्जरेश	(‘गुर्जर क्षेत्र का राजा'(गुर्जरात्रा, गुजरात का प्राचीन नाम था), इस समारोह में प्रतिहार या प्रहरी (भी द्वारपाल या संरक्षक) का कार्य सौंपा गया था।	दशरथ शर्मा सुझाव देते हैं कि ""it	was	perhaps	at	the	sacred	site	of Ujayani	that	the	clans	from	Rajasthan,	impressed	by	Nagabhata’s	valour	and qualities	of	leadership,	decided	to	tender	their	allegiance	to	him”" नागभट्ट प्रथम ने जल्द ही एक विशाल क्षेत्र पर अपना नियंत्रण बढ़ा दिया, जिसमें ,भीलमला, जालोर, आबू के आसपास के रास्ते और संक्षेप में, लता (दक्षिणी गुजरात), और मालवा। जालोर उनकी राजधानी बनी। नागभट्ट और उनके उत्तराधिकारियों के तहत, जालोर एक संपन्न शहर के रूप में विकसित हुआ, जो मंदिरों और अमीरों के मकानों से सजी।
नागभट्ट प्रथम विद्वानों, कलाकारों और ऋषियों का संरक्षक था। जैन विद्वान यक्षदेव उनमें से थे जिन्हें नागभट्ट ने अपना संरक्षण दिया था।
प्रतिहार मालवा और लता के कब्जे को अनिश्चित काल तक कायम नहीं रख सके, हालाँकि,अपने पूर्व सहयोगी,राजा दंतिदुर्ग राष्ट्रकूट ने इन दो क्षेत्रों को सफलतापूर्वक प्रतिहारों कब्जे में लिया ।
कन्नौज विजय और विस्तार
हर्षवर्धन की मृत्यु के बाद कन्नौज को शक्ति निर्वात का सामना करना पड़ा, जिसके परिणामस्वरूप हर्ष के साम्राज्य का विघटन होने लगा। जोकि अंततः लगभग एक सदी के बाद यशोवर्मन ने भरा। लेकिन उसकी स्थिति भी ललितादित्य मुक्तपीड के साथ गठबंधन पर निर्भर थी। जब मुक्तापीदा ने यशोवर्मन को कमजोर कर दिया, तो शहर पर नियंत्रण के लिए त्रिकोणीय संघर्ष विकसित हुआ, जिसमें पश्चिम और उत्तर क्षेत्र से गुर्जर प्रतिहार साम्राज्य, पूर्व से बंगाल के पाल साम्राज्य और दक्षिण में दक्कन में आधारभूत राष्ट्रकूट साम्राज्य शामिल थे। वत्सराज ने कन्नौज के नियंत्रण के लिए पाल शासक धर्मपाल और राष्ट्रकूट राजा दन्तिदुर्ग को सफलतापूर्वक चुनौती दी और पराजित कर दो राजछत्रों पर कब्जा कर लिया।
७८६ के आसपास, राष्ट्रकूट शासक ध्रुव धारवर्ष (७८०-७९३) नर्मदा नदी को पार कर मालवा पहुंचा और वहां से कन्नौज पर कब्जा करने की कोशिश करने लगा। लगभग ८०० ई० में वत्सराज को ध्रुव धारवर्षा ने पराजित किया और उसे मरुदेश (राजस्थान) में शरण लेने को मजबुर कर दिया। और उसके द्वार गौंड़राज से जीते क्षेत्रों पर भी अपना कब्जा कर लिया। वत्सराज को पुन: अपने पुराने क्षेत्र जालोन से शासन करना पडा, ध्रुव के प्रत्यावर्तन के साथ ही पाल नरेश धर्मपाल ने कन्नौज पर कब्जा कर, वहा अपने अधीन चक्रायुध को राजा बना दिया। वत्सराज के बाद उसका पुत्र नागभट्ट द्वितीय (८०५-८३३) राजा बना, उसे शुरू में राष्ट्रकूट शासक गोविन्द तृतीय (७९३-८१४) ने पराजित किया था, लेकिन बाद में वह अपनी शक्ति को पुन: बढ़ा कर राष्ट्रकूटों से मालवा छीन लिया। तदानुसार उसने आन्ध्र, सिन्ध, विदर्भ और कलिंग के राजाओं को हरा कर अपने अधीन कर लिया। चक्रायुध को हरा कर कन्नौज पर विजय प्राप्त कर लिया। आगे बढ़कर उसने धर्मपाल को पराजित कर बलपुर्वक आनर्त, मालव, किरात, तुरुष्क, वत्स और मत्स्य के पर्वतीय दुर्गो को जीत लिया। शाकम्भरी के चाहमानों ने कन्नोज के गुर्जर प्रतीहारों कि अधीनता स्वीकार कर ली। उसने प्रतिहार साम्राज्य को गंगा के मैदान में आगे ​​पाटलिपुत्र (बिहार) तक फैला दिया। आगे उसने पश्चिम में पुनः अरबो को रोक दिया। उसने गुजरात में सोमनाथ के महान शिव मंदिर को पुनः बनवाया, जिसे सिंध से आये अरब हमलावरों ने नष्ट कर दिया था। कन्नौज, गुर्जर-प्रतिहार साम्राज्य का केंद्र बन गया, अपनी शक्ति के चरमोत्कर्ष (८३६-९१०) के दौरान अधिकतर उत्तरी भारत पर इनका अधिकार रहा।
८३३ ई० में नागभट्ट के जलसमाधी लेने के बाद, उसका पुत्र रामभद्र प्रतिहार साम्राज्य का अगला राजा बना। रामभद्र ने सर्वोत्तम घोड़ो से सुसज्जित अपने सामन्तो के घुड़सवार सैना के बल पर अपने सारे विरोधियो को रोके रखा। हलांकि उसे पाल साम्राज्य के देवपाल से कड़ी चुनौतिया मिल रही थी। और वह गुर्जर प्रतीहारों से कलिंजर क्षेत्र लेने मे सफल रहा।
चरमोत्कर्ष
रामभद्र के बाद उसका पुत्र मिहिरभोज या भोज प्रथम ने गुर्जर प्रतिहार की सत्ता संभाली। मिहिरभोज का शासनकाल प्रतिहार साम्राज्य के लिये स्वर्णकाल माना गया है। अरब लेखकों ने मिहिरभोज के काल को सम्पन्न काल बताते हैं। मिहिरभोज के शासनकाल मे कन्नौज के राज्य का अधिक विस्तार हुआ। उसका राज्य उत्तर-पश्चिम में सतुलज, उत्तर में हिमालय की तराई, पूर्व में पाल साम्राज्य कि पश्चिमी सीमा, दक्षिण-पूर्व में बुन्देलखण्ड और वत्स की सीमा, दक्षिण-पश्चिम में सौराष्ट्र, तथा पश्चिम में राजस्थान के अधिकांश भाग में फैला हुआ था। इसी समय पालवंश का शासक देवपाल भी बड़ा यशस्वी था। अतः दोनो के बीच में कई घमासान युद्ध हुए। अन्त में इस पाल-प्रतिहार संघर्स में भोज कि विजय हुई।
दक्षिण की ओर मिहिरभोज के समय अमोघवर्ष और कृष्ण द्वितीय राष्ट्रकूट शासन कर रहे थे। अतः इस दौर में गुर्जर प्रतिहार-राष्ट्रकूट के बीच शान्ति ही रही, हालांकि वारतो संग्रहालय के एक खण्डित लेख से ज्ञात होता है कि अवन्ति पर अधिकार के लिये भोज और राष्ट्रकूट राजा कृष्ण द्वितीय (८७८-९११ ई०) के बीच नर्मदा नदी के पास युद्ध हुआ था। जिसमें राष्ट्रकुटों को वापस लौटना पड़ा था। अवन्ति पर गुर्जर प्रतिहारों का शासन भोज के कार्यकाल से महेन्द्रपाल द्वितीय के शासनकाल तक चलता रहा। मिहिर भोज के बाद उसका पुत्र महेन्द्रपाल प्रथम ई॰) नया राजा बना, इस दौर में साम्राज्य विस्तार तो रुक गया लेकिन उसके सभी क्षेत्र अधिकार में ही रहे। इस दौर में कला और साहित्य का बहुत विस्तार हुआ। महेन्द्रपाल ने राजशेखर को अपना राजकवि नियुक्त किया था। इसी दौरान "कर्पूरमंजरी" तथा संस्कृत नाटक "बालरामायण" का अभिनीत किया गया। गुर्जर-प्रतिहार साम्राज्य अब अपने उच्च शिखर को प्राप्त हो चुका था।
पतन
महेन्द्रपाल की मृत्यु के बाद उत्तराधिकारी का युद्ध हुआ, और राष्ट्रकुटों कि मदद से महिपाल का सौतेला भाई भोज द्वितीय (९१०-९१२) कन्नौज पर अधिकार कर लिया हलांकि यह अल्पकाल के लिये था, राष्ट्रकुटों के जाते ही महिपाल प्रथम (९१२-९४४ ई॰) ने भोज द्वितीय के शासन को उखाड़ फेंका। गुर्जर-प्रतिहारों की अस्थायी कमजोरी का फायदा उठा, साम्राज्य के कई सामंतवादियों विशेषकर मालवा के परमार, बुंदेलखंड के चन्देल, महाकोशल का कलचुरि, हरियाणा के तोमर और चौहान स्वतंत्र होने लगे। राष्ट्रकूट वंश के दक्षिणी भारतीय सम्राट इंद्र तृतीय (९९९-९२८ ई॰) ने ९१२ ई० में कन्नौज पर कब्जा कर लिया। यद्यपि गुर्जर प्रतिहारों ने शहर को पुनः प्राप्त कर लिया था, लेकिन उनकी स्थिति १०वीं सदी में कमजोर ही रही, पश्चिम से तुर्को के हमलों, दक्षिण से राष्ट्रकूट वंश के हमलें और पूर्व में पाल साम्राज्य की प्रगति इनके मुख्य कारण थे। गुर्जर-प्रतिहार राजस्थान का नियंत्रण अपने सामंतों के हाथ खो दिया और चंदेलो ने ९५० ई॰ के आसपास मध्य भारत के ग्वालियर के सामरिक किले पर कब्जा कर लिया। १०वीं शताब्दी के अंत तक, गुर्जर-प्रतिहार कन्नौज पर केन्द्रित एक छोटे से राज्य में सिमट कर रह गया। कन्नौज के अंतिम गुर्जर-प्रतिहार शासक यशपाल के १०३६ ई. में निधन के साथ ही इस साम्राज्य का अन्त हो गया।
शासन प्रबन्ध
शासन का प्रमुख राजा होता था। गुर्जर प्रतिहार राजा असीमित शक्ति के स्वामी थे। वे सामन्तों, प्रान्तीय प्रमुखो और न्यायधीशों कि नियुक्ति करते थे। चुकि राजा सामन्तो की सेना पर निर्भर होता था, अत: राजा कि मनमानी पर सामन्त रोक लगा सकते थे। युद्ध के समय सामन्त सैनिक सहायता देते थे और स्वयं सम्राट के साथ लड़ने जाते थे।
प्रशासनिक कार्यों में राजा की सहायता मंत्रिपरिषद करता था, जिसके दो अंग थे "बहिर उपस्थान" और "आभयन्तर उपस्थान"। बहिर उपस्थान में मंत्री, सेनानायक, महाप्रतिहार, महासामन्त, महापुरोहित, महाकवि, ज्योतिषी और सभी प्रमुख व्यक्ति सम्मलित रहते थे, जबकि आभयन्तरीय उपस्थान में राजा के चुने हुए विश्वासपात्र व्यक्ति ही सम्मिलित होते थे। मुख्यमंत्री को "महामंत्री" या "प्रधानमात्य" कहा जाता था।
शिक्षा
शिक्षा का प्रारंभ उपनयन संस्कार से होता था। उपनयन के पश्चात बालक को गुरुकुल भेजा जाता था। ब्राम्हण बालक को चौदह विद्याओं के साथ कर्मकाण्ड का अध्ययन कराया जाता था। क्षत्रिय बालक को बहत्तर कलाएं सिखाई जाती थी। किन्तु उसे अस्त्र-शस्त्र विद्या में निपुणता प्राप्त करना आपश्यक होता था। विद्यार्थी को गुरुकुल में ही रह कर विद्या अध्ययन करना होता था। यहाँ आवास और भोजन की व्यवस्था नि:शुल्क थी। अधिकांश अध्ययन मौखिक होता था।
बडी-बडी सभाओं में प्रश्नोत्तरों और शास्त्रार्थ के द्वारा विद्वानों कि योग्यता कि पहचान की जाती थी। विजेता को राजा की ओर से जयपत्र प्रदान किया जाता था, और जुलुस निकाल कर उसका सम्मान किया जाता था। इसके अलवा विद्वान गोष्ठियों में एकत्र हो कर साहित्यक चर्चा करते थे। पुर्व मध्यकाल में कान्यकुब्ज (कन्नौज) विद्या का सबसे बड़ा केन्द्र था। राजशेखर ने कन्नौज में कई गोष्ठियों का वर्णन किया है। राजशेखर ने "ब्रम्ह सभा" की भी चर्चा की हैं। ऐसी सभा उज्जैन और पाटलिपुत्र में हुआ करती थी। इस प्रकार की सभाएं कवियों कि परीक्षा के लिये उपयोगी होती थी। परीक्षा में उत्तीर्ण कवि को रथ और रेशमी वस्त्र से सम्मानित किया जाता था। उपर्युक्त वर्णन से प्रमाणित होता है कि सम्राट हर्षवर्धन की मृत्यु के बाद भी उत्तर भारत से विद्या का का वातावरण समाप्त नहीं हुआ था। गुर्जर प्रतिहार शासक स्वयं विद्वान थे और वे विद्वानों को राज्याश्रय भी प्रदान करते थे।
साहित्य
साहित्य के क्षेत्र में भिल्लमाल (भीनमाल) एक बड़ा केन्द्र था। यहाँ कई महान साहित्यकार हुए। इनमें "शिशुपालवध" के रचयिता माघ का नाम सर्वप्रथम है। माघ के वंश में सौ वर्षो तक कविता होती रही और संस्कृत और प्राकृत में कई ग्रंथ रचे गये। विद्वानो ने उसकी तुलना कालिदास, भारवि, तथा दण्डित से की है। माघ के ही समकालिन जैन कवि हरिभद्र सूरि हुए। उनका रचित ग्रंथ "धुर्तापाख्यान", हिन्दू धर्म का बड़ा आलोचक था। इनका सबसे प्रशिध्द प्राकृत ग्रंथ "समराइच्चकहा" है। हरिभद्र के शिष्य उद्योतन सूरि ने ७७८ ई० में जालोन में "कुवलयमाला" की रचना की।
भोज प्रथम के दरबार में भट्ट धनेक का पुत्र वालादित्य रहता था। जिसने ग्वालियर प्रशस्ति जैसे प्रशिध्द ग्रंथ की रचना की थी। इस काल के कवियों में राजशेखर कि प्रशिध्दि सबसे अधिक थी। उसकी अनेक कृतियाँ आज भी उपलब्ध है। कवि और नाटककार राजशेखर सम्राट महेन्द्रपाल प्रथम का गुरु था। राजशेखर बालकवि से कवि और फिर कवि से राजकवि के पद से प्रतिष्ठित हुआ। इसी दौरान "कर्पूरमंजरी" तथा संस्कृत नाटक "बालरामायण" का अभिनीत किया गया।
इससे पता चलता है कि प्रतिहार काल में संस्कृत, प्राकृत और अपभ्रंश तीनों भाषाओं में साहित्य कि रचना हुई। किन्तु प्राकृत दिनो-दिन कम होती गई और उसकी जगह अपभ्रंश लेती रही। ब्राम्हणों की तुलना में जैनों द्वार रचित साहित्यों कि अधिकता हैं। जिसका कारण जैन ग्रंथों का भण्डार में सुरक्षित बच जाना जबकि ब्राम्हण ग्रंथो का नष्ट हो जाना हो सकता है।
धर्म और दर्शन
भारतीय संस्कृति धर्ममय है, और इस प्रकार गुर्जर प्रतिहारों का धर्ममय होना कोई नई बात नहीं है। पूरे समाज में हिन्दू धर्म के ही कई मान्यताओं के मानने वाले थे लेकिन सभी में एक सहुष्णता की भावना मौजुद थी। समाज में वैष्णव और शैव दोनों मत के लोग थे। गुर्जर-प्रतिहार राजवंश में प्रत्येक राजा अपने ईष्टदेव बदलते रहते थे। भोज प्रथम के भगवती के उपासक होते हुए भी उन्होंने विष्णु का मंदिर बनवाया था। और महेन्द्रपाल के शैव मतानुयायी होते हुए भी वट-दक्षिणी देवी के लियी दान दिया था
गुर्जर प्रतिहार काल का मुख्य धर्म पौराणिक हिन्दू धर्म था, जिसमें कर्मों के अनुसार पुनर्जन्म का सिद्धान्त का गहारा असर था। विष्णु के अवतारों कि पुजा की जाती थी। और उनके कई मन्दिर बनवाये गये थे। कन्नौज में चतुर्भुज विष्णु और विराट विष्णु के अत्यन्त सुंदर प्रतिमाएं प्रतिष्ठित थी। कन्नौज के सम्राट वत्सराज, महेन्द्रपाल द्वतीय, और त्रिलोचनपाल शिव के उपासक थे। उज्जैन में महाकाल का प्रशिद्ध मंदिर था। बुन्देलखंड़ में अनेक शिव मन्दिर बनवाये गये थे।
साहित्य और अभिलेखों से धर्म की काफी लोकप्रियता जान पडती है। ग्रहण, श्राद्ध, जातकर्म, नामकरण, संक्रान्ति, अक्षय तृतीया, इत्यादि अवसरों पर लोग गंगा, यमुना अथवा संगम (प्रयाग) पर स्नान कर दान देते थे। धर्माथ हेतु दिये गये भुमि या गांव पर कोई कर नहीं लगाया जाता था।
पवित्र स्थलों में तीर्थयात्रा करना सामान्य था। तत्कालिन सहित्यों में दस प्रमुख तीर्थों का वर्णन मिलता है। जिसमें गया, वाराणसी, हरिद्वार, पुष्कर, प्रभास, नैमिषक्षेत्र केदार, कुरुक्षेत्र, उज्जयिनी तथा प्रयाग आदि थे। नदियों को प्राकृतिक या दैवतीर्थ होने के कारण अत्यन्त पवित्र माना जाता था। सभी नदियों में गंगा को सबसे अधिक पवित्र मान जाता था।
बौद्ध धर्म
गुर्जर प्रतीहारकालिन उत्तरभारत में बौद्धधर्म का प्रभाव समाप्त था। पश्चिम कि ओर सिन्ध प्रदेश में और पूर्व में दिशा में बिहार और बंगाल में स्थिति संतोषजनक थी। जिसका मुख्य कारण था, गुप्तकाल के दौरान ब्राम्हण मतावलम्बियों ने बौद्धधर्म के अधिकांश सिद्धान्त अपना कर बुद्ध को भगवान विष्णु का अवतार मान लिया था।
जैन धर्म
बौद्ध धर्म कि तुलना में जैन धर्म ज्यादा सक्रिय था। मध्यदेश, अनेक जैन आचार्यों का कार्यस्थल रहा था। वप्पभट्ट सुरि को नागभट्ट द्वितीय का अध्यात्मिक गुरु माना गया है। फिर भी यह यहाँ जेजाकभुक्ति (बुन्देलखंड़) और ग्वालियर क्षेत्र तक में ही सिमित रह गया था। लेकिन पश्चिमी भारत के राजस्थान, गुजरात, मालवा और सौराष्ट्र जैनधर्म के विख्यात केन्द्र थे, जिसका श्रेय हरिभद्र सूरि जैसे जैन साधुओं को जाता है। हरिभद्र ने विद्वानों और सामान्यजन के लिये अनेक ग्रन्थों कि रचना की। गुर्जर राजाओं ने जैनों के साथ उदारता का व्यवहार किया। नागभट्ट द्वितीय ने ग्वालियर में जैन मन्दिर भी बनवाया था।